Niskavuoren Heta (vuoden 1987 elokuva)

Niskavuoren Heta on suomalainen televisioelokuva vuodelta 1987. Se perustuu Hella Wuolijoen samannimiseen näytelmään. Elokuvan ohjasi Kalle Pursiainen. Aiheesta valmistui vuonna 1952 elokuva Niskavuoren Heta Edvin Laineen ohjaamana. Juonessa ei ole eroja, mutta Pursiaisen yli sataminuuttinen teos kertoo tarinan laveammin kuin Laineen mustavalko-Heta. Hetaksi valittiin rehevänräiskyvien maalaisemäntien osistaan tunnettu Leena Suomu. Samaan aikaan Niskavuoren Hetan kanssa valmistui myös televisioelokuva Niskavuoren nuori emäntä. Tekijät ovat samat, joten elokuvat muodostavat eheän kokonaisuuden hämäläisen suurtilan ja sen ihmisten vaiheista 1800-luvun lopulta 1920-luvulle. Elokuvat käsittävät viisiosaisen Niskavuori-sarjan kronologisesti kaksi ensimmäistä osaa. Niskavuoren Hetan miespääosa, Juhani Niemelän tulkitsema Akusti näyttäytyy jo Niskavuoren nuori emäntä -elokuvassa. Vuonna 1946 kuvatun elokuvan Loviisa – Niskavuoren nuori emäntä ja kuusi vuotta myöhemmin valmistuneen Niskavuoren Hetan välille tällaista yhteyttä ei voitu rakentaa, sillä Wuolijoki julkaisi Heta-näytelmänsä vuonna 1950. Niskavuori-sarja sai uudelleentulkinnan 1980-luvulla, sillä näytelmäsarjan kolmannesta ja neljännestä osasta valmistui elokuva Niskavuori vuonna 1984 Matti Kassilan ohjaamana. Lisäksi Pursiainen ohjasi sarjan viimeisestä osasta televisionäytelmän Entäs nyt, Niskavuori? niin ikään 1987. Pursiaisen televisioelokuvat sekä Kassilan Niskavuori-elokuva esitettiin tapahtumien mukaisessa järjestyksessä joulukuussa 1987. == Julkaisut == Niskavuoren Heta ensiesitettiin joulukuussa 1987, kuten myös sen kronologinen edeltäjä Niskavuoren nuori emäntä. Niskavuoren sukutilan tarinaa 1930-luvulle jatkava Niskavuori-elokuva sai televisioensi-iltansa viikko Hetan jälkeen. Niskavuori on 1984 valmistunut teatterielokuva, ja se perustuu näytelmiin Niskavuoren naiset ja Niskavuoren leipä. Sen tekijäkaarti on eri kuin Yle TV2:n Niskavuori-elokuvissa. Elokuvasarjan päätti Pursiaisen ohjaama ja Niilekselän käsikirjoittama Entäs nyt, Niskavuori?. Teatterin keinon toteutetussa teoksessa on eri näyttelijät kuin Niskavuoren nuoressa emännässä ja Niskavuoren Hetassa. Elonet, Niskavuori-teokset. Viitattu 23.6.2021 Niskavuoren nuori emäntä (1987) DVD. Viitattu 23.6.2021 Myös 1938–1957 kuvatut mustavalko-Niskavuoret toteutettiin epäyhtenäisesti, lisäksi Vaala ohjasi väriversion Niskavuoren naisista 1958, ja sijoitti sen silloiseen nykyhetkeen. Yleisradio julkaisi Niskavuoren Hetan maksuttomassa Areena-palvelussaan kesäkuussa 2021, mutta vain vuoden ajaksi. Niskavuoren nuori emäntä ja Entäs nyt, Niskavuori? julkaistiin samaan aikaan. Niskavuoren nuoresta emännästä on myös DVD-julkaisu. Yleisradio, Niskavuoren Heta. Viitattu 23.6.2021 == Henkilöt == === Päähenkilöt === *Leena Suomu on Heta Harjula, omaa sukua Niskavuori *Juhani Niemelä on Akusti Harjula *Tuija Ernamo on Hilja Maanoja, Siipirikko === Sivuhenkilöt === *Kari Kihlström on Lammentaustan Santeri *Vesa Kietäväinen on Jaakko Harjula *Pirjo-Riitta Salminen on Aliina Harjula *Johanna Salminen on Kerttu Harjula **Johanna Salminen (s. 1963 Jämsä) on suomalainen amatöörinäytteljä. Opiskellessaan suomen kieltä Tampereen yliopistossa hän näytteli Niskavuoren Hetan lisäksi Yle TV2:n sarjassa Kotirappu, jossa hänellä oli Nina Selinin osa. Salminen työskentelee suomen kielen opettajana.http://us.imdb.com/name/nm1425961/ *Ahti Kuoppala on Roope Maanoja, Siipirikon isä *Orvokki Mäkinen on Mari, Akustin äiti *Veikko Honkanen on Juhani Niskavuori *Erja Manto on Loviisa Niskavuori *Satu Karppinen on Esteri == Lähteet == * *Niskavuoren Heta – Ylen elävä arkisto === Viitteet === == Aiheesta muualla == * Elokuva katsottavissa Yle Areenassa * Niskavuoren Heta – Ylen elävä arkisto (näytteitä) Luokka:Vuoden 1987 suomalaiset elokuvat Luokka:Suomalaiset televisioelokuvat Luokka:Suomalaiset draamaelokuvat Luokka:Suomalaiset näytelmiin perustuvat elokuvat Luokka:Kalle Pursiaisen ohjaamat elokuvat Luokka:Hella Wuolijoen teoksiin perustuvat elokuvat Luokka:Niskavuori